stanford-oval/wikipedia huggingface dataset:
Mikko Koskinen (jääkiekkoilija)
Ura > Takaisin SM-liigaan

Marraskuussa 2011 vahvistettiin tieto siitä, että Koskinen siirtyy KalPaan Ari Ahosen siirryttyä KHL-liigaan.. Koskinen pelasi KalPassa kaudet 2011–2012 ja 2012–2013. Koskinen sai KalPassa faneiltaan lempinimen "Kossu". Koskinen ei saavuttanut KalPassa yhtään mitalia.
Koskinen palasi ennen kauden 2013–2014 alkua takaisin kasvattajaseuraansa Espoo Bluesiin kahden vuoden sopimuksella.
Ura > KHL

Jo saman vuoden syyskuussa Koskinen kuitenkin siirtyi Bluesista KHL:ssä pelaavaan Sibir Novosibirskiin. Bluesiin häntä korvaamaan tuli Ak Bars Kazanin kanssa ennen kauden alkua sopimuksensa purkanut Jani Nieminen. Koskinen ehti pelata ennen siirtoaan vain kaksi ottelua (TPS:ää sekä HIFK:ta vastaan).
KHL-kaudella 2014–2015 Koskinen voitti Gagarin Cupin SKA Pietarin riveissä. KHL-mestaruus oli  seuralle historian ensimmäinen. Koskinen tuli SKA Pietarin vahvuuteen kesken kauden ja oli ratkaisevassa roolissa muun muassa loppuotteluissa. Hänet palkittiin KHL:n parhaana maalivahtina. Koskinen jatkoi SKA:ssa myös kaudella 2015–16.
Huhtikuussa 2016 Koskinen teki kahden vuoden jatkosopimuksen SKA:n kanssa. Hän pelasi SKA:ssa kevääseen 2018 saakka.
Ura > Paluu NHL:ään

Keväällä 2018 Edmonton Oilers vahvisti tehneensä 2 miljoonan dollarin arvoisen yhden vuoden sopimuksen Koskisen kanssa.  Koskinen aloitti kauden 2018–2019 seuran kakkosmaalivahtina, mutta nousi kauden aikana ykkösmaalivahdin paikalle ohi Cam Talbotin. Koskinen solmi Edmontonin kanssa kolmen vuoden jatkosopimuksen tammikuussa 2019. Sopimuksen arvo on 4,5 miljoonaa dollaria vuodessa.
Maajoukkueura

Koskinen teki maajoukkuedebyyttinsä kaudella 2011–2012. Hän edusti Suomea jääkiekon MM-kisoissa vuosina 2014 ja 2016. Vuonna 2016 Koskinen valittiin turnauksen tähdistökentälliseen ja palkittiin turnauksen parhaana maalivahtina.
Koskinen edusti Suomea vuoden 2018 talviolympialaisissa Pyeongchangissa.
Yksityiselämä

Koskinen on naimisissa ja hänellä on vuonna 2017 ja 2019 syntyneet lapset.
Muuta

Kesäkuussa 2018 Koskisen tiedotettiin aloittavan osakkaana tuolloin Suomi-sarjassa pelanneen Kiekko-Espoon organisaatiossa.
Mikko Koskinen työssään KalPan maalilla joulukuussa 2011.
Pitkäveden melontareitti

Pitkäveden melontareitti sijaitsee Päijälässä Kuhmoisissa. 20,4 kilometrin mittainen reitti laskee Pitkäjärveltä Pitkävedelle, edeten pohjoisesta etelään, kohti Päijälän kylää. Matkaa voi jatkaa edelleen Pitkäveden pohjoispäätyyn asti. Reitti on osa Kokemäenjoen vesistöä ja jatkuu Längelmäveden kautta Tampereen suunnalle ja sieltä edelleen Poriin.
Reitin kulku: Pitkäjärvi – Teinusjärvi – Kuoksenjärvi – Ruhkalammi – Niittujärvi – Latopohja-Pukarajärvi – Harjujärvi – Luodoksenjärvi– Pitkävesi
Reitin luonne: Erämainen järvi- ja jokireitti, sopii perheretkeilyyn. Koskien ohi on kiertoreitit maitse.
Lähimmät taajamapalvelut löytyvät Kuhmoisista ja Längelmäeltä. Läheisiä nähtävyyksiä mm. Isojärven kansallispuisto ja Riihigalleria.
Reittiä on kunnostettu kesällä 2020 Päijälän Seudun kyläyhdistyksen toimesta. Luonnossa liikkuen Päijälässä - hankkeisiin on saatu tukea Maaseuturahaston Vesuri-ryhmältä.
Reitillä on tehty raivausta joilla sekä koskien kiertoreiteillä. Kiertoreiteille on merkitty polut ja lisätty opastekyltit. Reitin 4 kierrettävää koskea ovat Siiskoski, Kereskoski, Kohisevankoski ja Leppäkoski. Useimmat näistä kierretään kulun esteellisyyden vuoksi. Koskien yllä on vanhoja myllyrakenteita tai patoja. Reitti kokonaisuudessaan on helpohko järvi- ja jokireitti. Ei koskimelontaa.
Reitti on melottavissa aina sulan veden aikaan. Veden ollessa matalalla kivikkoisia jokia joutuu etenemään tarvittaessa kahlaten.
Aiheesta muualla

Lisätietoja Pitkäveden melontareitistä
Pitkäveden melontareitin kartta
Méndez Núñez (1861)

| Méndez Núñez |
| --- | --- |


Aluksen vaiheet
Rakentaja:  Arsenal de Ferrol
Kölinlasku:  22. syyskuuta 1859 Resolución
Laskettu vesille:  19. syyskuuta 1861
Palveluskäyttöön:  28. elokuuta 1862
Poistui palveluskäytöstä:  1886
Loppuvaihe:  romutettu 1896
Tekniset tiedot
Uppouma:  3 436 t
Pituus:  72,0 m
Leveys:  15,0 m
Syväys:  6,7 m
Koneteho:  2 250 ihp
Nopeus:  8 solmua
Miehistöä:  417
Aseistus
Aseistus:  4 × Armstrong 9" RML -tykkiä 2 × Armstrong 8" RML -tykkiä
Méndez Núñez oli Espanjan laivaston vuonna 1870 vesillelaskettu ironclad, joka oli alun perin 38-tykkinen potkurifregatti Resolución.
Valmistus

Fregatti Resolución tilattiin Ferrolista, missä köli laskettiin 22. syyskuuta 1859. Alus laskettiin vesille 19. syyskuuta 1861 ja valmistui 28. elokuuta 1862.
Palvelus

Fregatti Resolución vaurioitui pahoin vuosien 1864-1866 Chinchan sodassa. Alus muutettiin vuosina 1867-1870 panssarikorvetiksi, joka palautettiin palvelukseen helmikuussa 1870. Alus nimettiin 21. elokuuta uudelleen Méndez Núñeziksi amiraali Casto Méndez Núñezin mukaan. Palvelukseenotettaessa alus liitettiin Välimeren laivueeseen.
Vuonna 1873 ensimmäisessä karlistisodassa kantonalistit aloittivat kapinan perustaen ensimmäisen tasavallan. Kapinalliset valtasivat 12. heinäkuuta Cartagenan, jonka satamassa oli pääosa Välimeren laivueen aluksista kuten Méndez Núñez, Vitoria, Numancia ja Tetuán. Saksan keisarikunnan ja Britannian kuninkaallisen laivaston alukset SMS Friedrich Carl ja HMS Swiftsure valtasivat  Vitoria ja puurunkoisen höyryfregatin niiden uhattua ampua Almeiraa ellei lunnaita makseta. Vallatut alukset luovutettiin 26. syyskuuta hallituksen joukoille.
Elokuussa Méndez Núñez ja Numancia hyökkäsivät Alicantea suojaavia rannikkolinnakkeita vastaan, jolloin alukset vaurioituivat lievästi. Kaikki kapinallisten valtaamat kolme ironcladia Méndez Núñez, Numancia ja Tetuán lähtivät 11. lokakuuta merelle, jossa ne kohtasivat pienen Vitorian suojaaman hallituksen saattueen lähellä Cartagenaa. Seuranneessa taistelussa hallituksen joukot pyrkivät välttämään kapinallisten hallussa olleiden alusten upottamista, jolloin ne pitivät yllä riittävää välimatkaa. Méndez Núñezin miehistöstä sai kuitenkin kolmetoista henkeä surmansa ja 49 haavoittui. Hallituksen joukot saartoivat 23. lokakuuta Cartagenan, joka antautui 12.-13. tammikuuta 1874.
Alus poistettiin alusluettelosta vuonna 1886 ja romutettuu kymmenen vuotta myöhemmin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spanish ironclad Méndez Núñez
Käännös suomeksi
Prayer in the Square

Kuva Times Square -alueelta
Prayer in the Square (suom. ”Rukoushetki aukiolla” tai ”Rukoilija aukiolla”) on kristillinen, kaikille avoin ja ilmainen rukoustapahtuma Times Square -alueella New Yorkissa, Yhdysvalloissa. Kadulla tapahtuvan julkisen rukouksen ja ylistyksen tarkoituksena on koota kristityt samaan tapahtumaan rukoilemaan tunnin ajaksi kaupungin ja kansan tulevaisuuden puolesta. Tapahtumaa näytetään myös suurelta News Astrovision Screen -ruudulta One Times Square -rakennuksesta tapahtumaan osallistuville. Useat radiokanavat lähettävät sen suorana sekä lisäksi internetin kautta. Tapahtuman alkuvuosina sen järjesti Times Square Church -seurakunta, mutta myöhemmin on pyritty vähentämään nimien ja seurakuntien mainostamista ja julkisuutta. Tapahtuma on levinnyt ainakin Belfastiin 26. syyskuuta 2010 pidetyssä tapahtumassa, joka oli nimetty Prayer @ The Square 2010.
Tapahtumalle on valittu raamatunkohta: 2. aikakirja. 7:14 ”...mutta minun kansani, joka on otettu minun nimiini, nöyrtyy, ja he rukoilevat ja etsivät minun kasvojani ja palajavat pahoilta teiltänsä, niin minä kuulen taivaasta ja annan anteeksi heidän syntinsä ja teen heidän maansa jälleen terveeksi.”
Seuraavat metrot kulkevat pysäkin Times Square – 42nd Street kohdalta: A, C, E, N, Q, R, W, S, 1, 2, 3 ja 7.
Vuosi 2007

9. syyskuuta klo 13.30 alkanut tapahtuma kokosi arviolta 10 000 ihmistä rukoilemaan ja ylistämään yhdessä yli 100 seurakunnasta.
Rukoilijat:
David Wilkerson, pastori, World Challenge Inc, Time Square Church
Dr. Daune Durst, Assemblies of God
David Epstein, pastori, Calvary Baptist Church
Lt. Eduardo Turbanos, pelastusarmeija
Russell Hodgins, pastori
Nicky Cruz, pastori, Nicky Cruz Ministries Outreach
William Carrol, pastori, Ministerial Internship Program
Teresa Conlon, Radiant Ministries
Patrick Pierre, nuorisopastori, Strictly Young People
kenraalimajuri Robert Dees, Campus Crusade for Christ
Vuosi 2008

Arviolta 15 000 ihmistä 200:sta eri seurakunnasta osallistui rukoustapahtumaan.
Rukoilijat:
Albert Delmadge, piispa
Ilya Wilson
Carter Conlon, pastori
Neil Rhodes, pastori
Richie Melendez, poliisi
Evelyn LaPorte, tuomari, NYC Criminal Court Judge
Nate Self, sotaveteraani
Vuosi 2009

20. syyskuuta Times Square Church odotti 15 000 ihmisen osallistuvan tapahtumaan edellisen vuoden tapaan, mutta todellisuudessa osallistujia arvioitiin olevan 60 000. Pastori Carter Conlonin mukaan tapahtumaan osallistui ihmisiä 237:stä eri seurakunnasta ja live-lähetyksien kautta 153 muuta seurakuntaa 29 eri maasta. Myös kaupungin kuvernööri Michael Bloomberg auttoi järjestäjiä ja osallistui myös itse rukoustapahtumaan sekä käytti puheenvuoron. Suuri, 180 laulajan kuoro ylisti tapahtuman aikana ja pastoreita eri seurakunnista tuli vuorollaan rukoilemaan kaupungin ja kansan puolesta anteeksiantoa Jumalalta.
Rukoilijat:
Carter Conlon, pastori, Time Square Church
David O'Neil, opettaja
Nam Soo Kim, pastori, Promise Ministries International
Sonda Williams, lentoemäntä
Teresa Conlon, Radiant Ministries
Jerry Hampton, Wall Street johtaja / puheenjohtaja, World Aid New York
Chuks Ubu, yrittäjä, entinen Nigerian diplomaatti
David Epstein, pastori, Calvary Baptist Church
Charles Emmanuel, sosiaalityöntekijä
Patrick Pierre, nuorisopastori, Strictly Young People
Ylistyskappaleet:
This Day/Lord's Prayer (tekijä Edwin Hawkins)
Stronger (tekijät Ben Fielding, Reuben Morgan, Hillsong)
Sing to the King (tekijät Billy Foote, Charles Silvester Horne)
Days of Eliah/Kadosh (tekijät Robin Mark, Elisheva Shomron)
Blessed Be Your Name (tekijä Beth Redman)
We Broclaim Him (tekijä Todd Williams)
Again I Say Rejoice (tekijät Aaron Lindsey, Israel Houghton)
Vuosi 2010

4. helmikuuta rukous oli suunnattu Haitin maanjäristyksen uhrien omaisille ja turmapaikalla oleville. Piispa Hezekia Walker tiesi, että kaikki halukkaat eivät pysty auttamaan taloudellisesti Haitin uhreja, niinpä hän tahtoi muistuttaa, että jokainen halukas pystyy rukoilemaan heidän puolesta ja haastoi TV:ssä kristittyjä rukoukseen.
Rukoilijat:
Hezekia Walker, piispa
Joel Osteen, pastori
Donnie McClurkin
Al Sharpton
Microsoft Visual Studio

| Visual Studio |
| --- | --- |

Kehittäjä:  Microsoft
Tiedot
Ohjelmistotyyppi:  Ohjelmointiympäristö
Alusta:  Windows, macOS
Lisenssi:  omisteinen lisenssi
Microsoft Visual Studio on Microsoftin ohjelmointiympäristö, jossa voi käyttää useita ohjelmointikieliä kuten Visual Basiciä, C++:aa, C#:a ja F#:a. Välineellä voidaan tehdä esimerkiksi Windows-, web- ja mobiilisovelluksia ja siihen voidaan integroida monien eri valmistajien täydennyksiä, kuten esimerkiksi Intel Visual Fortran.
Versiot > Visual Studio 97

Microsoft esitteli Windows 9x -alustalle tehdyn Visual Studion vuonna 1997. Microsoft julkaisi ensimmäistä kertaa usean eri ohjelmointikielen yhteisen ohjelmointityökalun. Visual Studio 97 sisältää Visual C++ 5.0:n, Visual Basic 5.0:n, Visual J++ 1.1:n ja Visual FoxPro 5.0:n. Ohjelmointiympäristö, jota kutsutaan Developer Studioksi, sisältää Visual C++:n, Visual J++:n, InterDev:n ja MSDN-kirjaston tuen. Se sisältää myös tuen aktiiviselle palvelinsivulle eli ASP:lle (Active Server Page). ASP:llä voidaan korvata staattinen HTML dynaamisella sisällöllä.
Versiot > Visual Studio 6.0

Microsoft esitteli Visual Studion version 6.0 vuonna 1998. Visual Studion sisältämien ohjelmointikielien versiot muuttuivat 6.0:ksi.
Versiot > Visual Studio .NET (2002)

Microsoft esitteli Windows XP -alustalle Visual Studio .NET -version vuonna 2002. Edellisissä Visual Studion versioissa koodilinkittämisen jälkeen käännettiin ajettavaksi ohjelmaksi. Nyt Visual Studion ymmärtämät kielet tulkataan yhteiselle kielelle, jota kutsutaan nimellä Common Language Runtime, CLR. CLR-ohjelmaa voidaan tulkata ajon aikaisesti eri alustoilla. Toimiakseen ohjelma tarvitsee .NET Framework -kirjaston version 1.0 koneelle, jossa ohjelma ajetaan.
Versiot > Visual Studio .NET 2003

Ohjelman ajaminen tarvitsee .NET Framework -kirjaston version 1.1.
Versiot > Visual Studio 2005

Ohjelman ajaminen tarvitsee .NET Framework -kirjaston version 2.0.
Versiot > Visual Studio 2008

Ohjelmia voi kehittää .NET Frameworkin versiolle 2.0, 3.0 ja 3.5.
Versiot > Visual Studio 2010

Visual Studio 2010 julkaistiin 12. huhtikuuta 2010. Visual Studio 2010 toi mukanaan tuen .NET 4.0 -ohjelmointiympäristölle.
Versiot > Visual Studio 2012

Visual Studio 2012 julkaistiin 1. elokuuta 2012. Keskeisimmät uudet ominaisuudet liittyivät uuteen Windows Runtime -ohjelmointiympäristöön eli Windows 8 -sovelluksiin. Myös kehittimen ulkoasu muuttui. Visual Studio 2012 toi mukanaan tuen .NET 4.5 -ohjelmointiympäristölle.
Versiot > Visual Studio 2013

Visual Studio 2013 julkaistiin 17. lokakuuta 2013. Tässä versiossa parannettiin esimerkiksi web-kehityksen ominaisuuksia, tuotiin koodieditoriin uusia metadataan perustuvia tietoja sekä tuettiin Windows 8.1 -käyttöjärjestelmää.
Versiot > Visual Studio 2015

Visual Studio 2015 julkaistiin 12. marraskuuta 2015.
Versiot > Visual Studio 2017

Visual Studio 2017 julkaistiin 7. maaliskuuta 2017.
Versio sisältää tuen C++17-standardin yleistävälle aluerajatulle for-lauseelle.
C++14 constexpr -tukea on laajennettu.
Versiot > Visual Studio 2019

Visual Studio 2019 huhtikuu 2. maaliskuuta 2019.
Versiot > Visual Studio 2022

Visual Studio 2022 on julkaistu huhtikuussa 2022. Se tukee .NET 6 ja on ensimmäinen versio, joka on vain 64-bittinen. Tukee C++20 -ominaisuuksia.
Versiot > Ilmaisversiot

Visual Studiosta on tarjolla myös rajoittuja ilmaisversioita.
Ilmaisversioina on julkaistu
Visual Studio Express 2005, 2008, 2010, 2012, 2013, 2015 ja 2017.
Vuoden 2005 versio ei vaatinut rekisteröintiä. Myöhemmät versiot vaativat rekisteröinnin verkossa jos ohjelmiston käyttöä jatkaa yli 30 päivää.
Myöhemmin nimeksi vaihtui Visual Studio Community, josta on julkaistu 2019 ja 2022 -versiot.
Aiheesta muualla

Virallinen sivusto
.NET Framework
| --- | --- |
Arkkitehtuuri::   Common Language Infrastructure  .NET assembly  .NET metadata  Base Class Library 
Yhteisen kielen perusrakenne::   Common Language Runtime  Common Type System  Common Intermediate Language  Virtual Execution System 
Kielet::   C#  Visual Basic .NET  C++/CLI (Managed)  J#  JScript .NET  Windows PowerShell  IronPython  F# 
Windows Foundations::   Presentation  Communication  Workflow  CardSpace 
Aiheeseen liittyviä::   Windows Forms  ASP.NET  ADO.NET  .NET Remoting  XAML 
Muita toteutuksia::   .NET Compact Framework  .NET Micro Framework  Shared Source CLI  Portable.NET  Mono 
Kehitysympäristöjä::   Visual Studio  SharpDevelop  Delphi
Musiikkipeli

Musiikkipeli on videopelilajityyppi, jossa pelaaminen on vuorovaikutusta musiikkikappaleen kanssa. Musiikkipelit voi jaotella tanssipeleihin, soittopeleihin ja laulupeleihin. Rytmipelit vaativat ajoitettuja näppäinpainalluksia, mutta vapaamuotoisemmissa peleissä musiikkia voi myös tuottaa itse. Tunnetuin musiikkipelejä julkaiseva peliyhtiö on japanilainen Konami, mutta pelejä julkaisevat myös useat muut yhtiöt.
Alalajityypit > Tanssipelit

Tanssipelit ovat Euroopan markkinoilla näkyvämpi rytmipelien alalaji. Tanssipeleissä tarkoituksena on heittäytyä musiikkiin mukaan ja seurata sitä mahdollisimman tarkasti ruudulla näkyvien nuottimaisten ohjeiden mukaan. Peleihin liittyy myös vahva fyysinen suoritus: useimmissa tanssipeleissä vaikeimmat kappaleet käyvät raskaasta liikunnasta. Tätä ominaisuutta pitävät useimmat tanssipelaajat ratkaisevana tekijänä sen viehättävyydessä. Tanssipelit ovat myös ystävällisiä freestyle-esityksille, joissa normaalin pelaamisen tyyliä muokataan tai rikotaan oikeaksi tanssimiseksi asti.
Alalajityypit > Tanssipelit > Esimerkkejä tanssipeleistä

Dance Dance Revolution
Dancing Stage
In The Groove
Pump It Up
StepMania
Alalajityypit > Soittopeli

Nykyään Japanissa – rytmipelien kehdossa – menestyvämpi laji on soittopelien alalaji. Soittopeleissä musiikki soitetaan itse. Peliä pelataan lukemalla ruudulta tulevia nuotteja ja soittamalla ne mahdollisimman tarkasti omasta ohjaimesta.
Alalajityypit > Soittopeli > Esimerkkejä soittopeleistä

beatmania IIDX
Frets on Fire
Guitar Hero
Guitar Zero
O2Jam
Pop’n Music
Rock Band
Rocksmith
Rocksmith 2014
JamLegend
Alalajityypit > Laulupeli

Kotitietokoneiden laskentatehon kasvaessa käyttäjän lauluäänenkorkeuden tunnistus reaaliajassa tuli mahdolliseksi 1990-luvun lopulla. Tämä mahdollisti laulupelit, joissa käyttäjän laulua arvostellaan vertaamalla laulun melodialinjaa mikrofonista signaalinkäsittelyllä laskettuun nuottiin. Ilmeisesti ensimmäisen julkaisi Suomessa Elmorex Ltd vuonna 2000 nimellä SoittoPeli. Peli oli yhtenä alapelinä tuotteessa SoittoPeli.
Myöhemmin SoittoPelistä erotettu laulupeli julkaistiin nimellä Staraoke, ja siitä tehtiin samanniminen televisioformaatti. Tunnetuin äänenkorkeuden tunnistava laulupeli on Sonyn vuoden 2004 peliksi valittu SingStar PlayStation 2:lle. Pelialatyypistä on sittemmin muodostunut oma pelialatyyppi.
Aiheesta muualla

Wikimedia Commonsissa on kuvia tai muita tiedostoja aiheesta .
Konami (Arkistoitu – Internet Archive)
Tanssipelit.fi
Videopelilajityypit
| --- | --- |
Toimintapeli:   Ammuntapeli ensimmäinen persoona  kolmas persoona  Shoot ’em up  Taktinen ammuntapeli  Valopistoolipeli  Beat ’em up  Taistelupeli 
Seikkailupeli:   Graafinen seikkailupeli  Tekstiseikkailupeli  Visual novel 
Toimintaseikkailupeli:   Hiiviskelypeli  Selviytymispeli  Selviytymiskauhupeli  Tasohyppely 
Tietokoneroolipeli:   Internet-roolipeli  Massiivinen monen pelaajan verkkoroolipeli  MUD  Roguelike  Taktinen roolipeli  Toimintaroolipeli 
Strategiapeli:   Valtiosimulaattori  Tykkipeli  Reaaliaikainen strategiapeli Tornipuolustuspeli  Reaaliaikainen taktiikkapeli  Vuoropohjainen strategiapeli  Vuoropohjainen taktiikkapeli 
Simulaatiopeli:   Kaupunginrakennussimulaattori  Liike-elämäsimulaattori  Rakentamissimulaattori  Sosiaalinen simulaatiopeli  Treffisimulaattori  Virtuaalinen eläintenhoito 
Kulkuneuvosimulaattori:   Ajopeli  Ajosimulaattori  Avaruuslentosimulaattori  Junasimulaattori  Lentopeli  Lentosimulaattori  Sukellusvenesimulaattori 
Muut lajityypit:   Hyötypeli  Managerointipeli  Musiikkipeli Rytmipeli  Oppimispeli  Partypeli  Pulmapeli  Urheilupeli 
Japanilainen mies pelaa DrumMania V -soittopeliä.
Mount Jefferson (Oregon)

Mount Jefferson
Mount Jeffersonin eteläpuoli
| --- | --- |
Tyyppi:  Kerrostulivuori
Sijainti:  Oregon, Yhdysvallat
Vuoristo:  Kaskadit
Korkeus merenpinnasta:  3 199 m
Prominenssi:  1 761  m 
Purkautunut viimeksi:  noin 950 jaa.
Ensimmäinen nousu huipulle:  R. L. Farmer ja E. C. Cross vuonna 1888
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mount Jefferson on Yhdysvaltojen Oregonin osavaltiossa sijaitseva Kaskadivuoristoon kuuluva kerrostulivuori. Sen korkeus merenpinnan tasosta on 3 199 metriä. Meriwether Lewis ja William Clark nimesivät vuoren silloisen Yhdysvaltain presidentin Thomas Jeffersonin mukaan.
Viimeinen suuri purkaus tapahtui 35 000 – 100 000 vuotta sitten ja sen tuhkaa satoi Idahossa asti. Vuoren rinteille on viime vuosisatojen aikana muodostunut useita pieniä järviä moreenimuodostumien padottua jokilaaksoja. 1900-luvulla on ollut joitakin tulvia ja lahareita, jotka ovat johtuneet näiden muodostumien hajoamisesta.
Aiheesta muualla

Kuvia tai muita tiedostoja aiheesta Mount Jefferson Wikimedia Commonsissa
Pyhän Dominicuksen kirkko

Pyhän Dominicuksen kirkko.
Pyhän Dominicuksen kirkko (port. Igreja de São Domingos) on kirkkorakennus Macaossa, Portugalin entisessä siirtomaassa ja nykyisessä Kiinan erityishallintoalueessa. Se sijaitsee Largo de São Domingos -aukion laidalla, paikalla, jossa ennen sijaitsi dominikaanien 1590-luvulla rakentama kappeli. Kirkko itse rakennettiin 1600-luvulla. Nykyisin se on osa Unescon maailmanperintöluettelossa olevaa Macaon historiallista keskustaa.
Narva Kreenholmi staadion

Narva Kreenholmi staadion
Narva Kreenholmi staadion on Viron Narvassa sijaitseva urheilustadion. Stadionin katsojakapasiteetti on 3 000. Viron jalkapallon pääsarjajoukkue Trans Narva pelaa kotiottelunsa stadionilla.
Mokoman 120 päivää

| Mokoman 120 päivää Mokoma |
| --- | --- | --- |

Studioalbumin tiedot
 Äänitetty : Inkfish-studio 2000–2001
 Julkaistu: 27. elokuuta 2001
 Tuottaja(t): Gabi Hakanen
 Tyylilaji: thrash metal
 Kesto: 41.09
 Levy-yhtiö: EMI
Listasijoitukset
  1.
Mokoman muut julkaisut
| Valu 1999 | Mokoman 120 päivää 2001 | Kurimus 2003 |
Mokoman 120 päivää on Mokoma-yhtyeen vuonna 2001 ilmestynyt toinen albumi. Levyn musiikki on raskaampaa kuin esikoisalbumi Valulla ja pienimuotoisia thrash-vaikutteita on jo havaittavissa. Parhaiten ne kuuluvat ehkä singlenäkin julkaistussa kappaleessa ”Seitsemän sinetin takana”, joka on yksi Mokoman suurimmista hiteistä ja yhtye esittää kappaletta konserteissaan usein vielä nykyäänkin. Myös kappale ”Rajapyykki” julkaistiin singlenä.
Mokoman 120 päivää on sanoituksiltaan eräänlainen teemalevy, joka kertoo ihmisen kamppailusta erilaisten valtavirtojen ja koneistojen kanssa. Yhtyeen laulaja ja sanoittaja Marko Annala otti sanoituksia kirjoittaessaan vaikutteita markiisi de Saden yhteiskuntakritiikistä. Albumin nimi on viittaus de Saden teokseen Sodoman 120 päivää ja kansitaiteessa on käytetty osia Hieronymus Boschin maalauksista Pyhän Antoniuksen kiusaus ja Heinävankkurit.
Albumi ei ilmestyessään saavuttanut merkittävää suosiota ja Mokoman silloinen levy-yhtiö EMI tuhosi jäljellä olevat levyt, eikä levystä otettu uusintapainosta. Sama kohtalo oli kahta vuotta aiemmin ilmestyneellä Valu-albumilla. Levyjen tuhoamisen jälkeen yhtyeelle ilmoitettiin, että EMI:llä ei ole kiinnostusta seuraavan levyn julkaisuun.[lähde? ] Tämän jälkeen Mokoma perusti oman levy-yhtiönsä, Sakara Recordsin. Sekä Valu että Mokoman 120 päivää kuitenkin julkaistiin uudelleen vuonna 2004 Mokoman noustua suuren yleisön tietoisuuteen levyjen Kurimus ja Tämän maailman ruhtinaan hovi sekä oman levy-yhtiönsä ansiosta.
Kappaleet

Sävellykset Marko Annala, Kuisma Aalto ja Tuomo Saikkonen, sanoitukset Annala, sovitukset Mokoma (Raikko Törösen, Gabi Hakasen ja Henri Kuittisen avustuksella).
Koiruoho – 3.57
Rajapyykki – 4.15
Pois se minusta – 3.18
Teon teoriaa – 4.10
Seitsemän sinetin takana – 3.03
Lihaa/terästä – 5.05
Voimahuone – 3.31
Ranka – 3.46
Onnenonkija – 2.59
Pimeyden liitto – 6.49
Kappaleet > Uusintajulkaisun bonuskappaleet

Reitti – 3.41
Turhaan tänne tulleet – 3.32
Seitsemäs kahdestatoista – 3.02
”Reitti” on Seitsemän sinetin takana -singlen ja ”Turhaan tänne tulleet” Rajapyykki-singlen b-puoli. ”Seitsemäs kahdestatoista” on demo vuodelta 2000.
Yhtyeen kokoonpano levyllä

Kuisma Aalto – kitara
Marko Annala – laulu
Janne Hyrkäs – rummut
Heikki Kärkkäinen – basso
Tuomo Saikkonen – kitara, laulu
Yhtyeen kokoonpano levyllä > Vierailevat muusikot

Henri Kuittinen – kosketinsoittimet, koneet
Raikko Törönen – rummut kappaleessa ”Seitsemäs kahdestatoista”
Singlet > Seitsemän sinetin takana

Seitsemän sinetin takana – 3.03
Reitti – 3.41
Julkaistiin vuonna 2001.
Singlet > Rajapyykki

Rajapyykki – 4.01
Turhaan tänne tulleet – 3.32
Julkaistiin vuonna 2001.
Arvostelut

Desibeli.net:
Imperiumi: 8/10
Soundi: